**VEDTEKTER FOR SOGNDAL SOSIALISTISKE VENSTREPARTI, SOGNDAL SV.**

**§ 1 Laget sitt namn**

Laget sitt namn er Sogndal Sosialistiske Venstreparti (Sogndal SV).

**§ 2 Formål**

Sogndal SV er Vestland Sosialistiske Venstreparti sitt lokallag i Sogndal Kommune. Sogndal SV byggjer på Sosialistisk Venstreparti sine vedtekter og partiprogram.

**§ 3 Medlemar**

Personar som er innmeldte i Sosialistisk Venstreparti og heimehøyrande i Sogndal kommune er medlemar av Sogndal SV.

**§ 4 Stemmerett og valbare personar**

Alle medlemar har stemmerett og er valbare til tillitsverv i laget.

**§ 5 Godtgjering av tillitsvalde og partiskatt**

Tillitsvalde skal ikkje ta imot godtgjering for sine verv i Sogndal SV.

Medlemar som er oppnemnt i heiltids eller deltids tillitsverv i kommunestyret, betalar 10% partiskatt av det honorar eller den lønn som følger med tillitsvervet, jamfør §11-6 i vedtekter for Sosialistisk Venstreparti.

Alle valde eller oppnemnde med honorar eller møtegodtgjersle som fylgjer med tillitsvervet, betalar 10% partiskatt til lokallaget, jamfør § 7 i vedtektene til Vestland SV. Ein skal ikkje betala partiskatt av tapt arbeidsforteneste og reisegodtgjering. Styret skal godkjenna eventuelle unntak.

**§ 6-1 Årsmøte**

Årsmøte vert halde i januar kvart år. Årsmøte er det øvste organet i lokallaget. Årsmøtet vert kunngjort av styret i lokalmedia minst 1 månad før årsmøtet. Framlegg som skal handsamast på årsmøte skal vere sendt til styret seinast 2 veker før årsmøtet. Innkalling og saklista skal vere tilgjengeleg for medlemane seinast 1 veke før årsmøtet.

Alle medlemane har tilgang til årsmøtet. Årsmøte kan invitere andre personar og/eller media til å vere til stades.

Framlegg om vedtektsendring må gå fram av den utsendte saklista (jamfør §6 første ledd) for å bli handsama på årsmøtet. Andre saker kan takast opp til handsaming og votering når 2/3 av dei frammøtte krev det. Avgjerd om å føre ny saker på sakslista kan berre gjerast i samband med godkjenning av saklista.

**§6-2 Stemmegiving på årsmøtet**

Årsmøtet er vedtaksført med tal medlem med stemmerett som møter. Stemmegiving kan ikkje skje ved fullmakt.

Alle medlemar har stemmerett på årsmøtet. Vedtak bli gjort ved alminneleg fleirtal, med unntak av vedtektsendringar.

**§6-3 Val**

Val skjer skriftleg dersom det kjem meir enn eitt forslag. Berre føreslegne kandidatar kan bli ført opp på stemmesetelen. Dersom fleire skal veljast ved same avstemming, må stemmesetlane innehalde det tal forskjellige kandidatar som skal veljast ved røystinga. Stemmesetlar som er blanke, eller som inneheld ikkje føreslegne kandidatar, eller eit anna tal kandidatar enn det som skal veljast, tel ikkje.

Når eit val blir gjennomført enkeltvis og ein kandidat ikkje oppnår meir enn halvparten av stemmene, blir det bunde omval mellom dei to kandidatane som har oppnådd flest stemmer. Dersom det ved omval blir stemmelikskap, blir valet avgjort ved loddtrekning.

Når det ved val skal veljast fleire i same avstemming, må alle ha meir enn halvparten av stemmene for å bli vald. Dette gjeld ikkje ved val av vararepresentantar. Dersom ikkje tilstrekkeleg mange kandidatar har oppnådd dette i fyrste omgang, vert dei valt som har fått meir enn halvparten av stemmene. Deretter blir det føreteke bunde omval mellom dei andre kandidatane, og etter dette vert dei med flest stemmer valt. Er det ved omval stemmelikskap, blir valet avgjort ved loddtrekning.

**§ 6-4 Oppgåvene til årsmøte**

Årsmøte skal handsame følgjande saker:

1. Årsmelding
2. Rekneskap
3. Innkomne saker
4. Budsjett
5. Arbeidsplan
6. Velje:
7. Leiar
8. Styremedlemar
9. Kasserar
10. Revisor
11. Valkomité og nominasjonskomité
12. Utsendingar til fylkesårsmøtet i Vestland SV

**§6-5 Valkomité og nominasjonskomité**

Valkomiteen skal bestå av minst 3 personar og innstille kandidatar til dei val som skal gjennomførast på årsmøte.

Året før kommuneval skal årsmøte velje nominasjonskomité, jamfør §10-2 i Vedtekter for Sosialistisk Venstreparti. Nominasjonskomiteen skal ha fem medlemar.

**§6-6 Nominasjonsmøte**

Dei åra det er kommuneval er årsmøtet nominasjonsmøte for Sogndal SV si liste til kommunevalet. Nominasjonsmøte skal handsame og gjere vedtak på kommunevalsliste etter tilråding frå nominasjonskomiteen (jamfør §6-5).

**§ 7 Ekstraordinært årsmøte**

Det skal innkallast til ekstraordinært årsmøte når styret ynskjer det

eller når 1/3 av medlemane i Sogndal SV krev det. Kunngjering og innkalling til ekstraordinært årsmøte blir gjort i samsvar med §6 første ledd.

**§ 8 Styret**

Laget vert leia av eit styre på minst fire medlemar. Styret står for den daglege drifta av lokallaget. Styret skal ha breiast mogleg representasjon i høve alder, geografi, kjønn, etnisitet, utdanning og yrke. Styret skal ha minst 40% kvinner.

Styret skal:

1. Sette i verk vedtaka frå årsmøte.
2. Oppnemne komitear/utval/personar for spesielle oppgåver og utarbeide instruks for disse.
3. Representere Sogndal SV.
4. Følgje opp vedtak i program og planar vedtekne på årsmøtet.
5. Følgje opp dei politiske målsettingane frå årsmøtet.
6. Gjere disposisjonar i tråd med vedteke budsjett.

**§ 9 Medlemsmøte** (jamfør §4-5 i Vedtekter for SV)

Medlemsmøtet er det høgste organet mellom årsmøta. Medlemsmøte bli innkalla av styret, eller når ein 1/3 av medlemane krev det.

**§ 10 Endring av vedtekter**

Endringar i desse vedtektene kan berre gjerast på ordinært eller ekstraordinært årsmøte jamfør §6-1 tredje ledd.

**§ 11 Oppløysing**

Oppløysing av Sogndal SV kan berre handsamast på eit ordinært eller ekstraordinært årsmøte. Blir oppløysing vedtatt med minst 2/3 fleirtal, vert det innkalla til ekstraordinært årsmøte 3 månadar seinare.

Samanslåing med andre lag vert ikkje sett på som oppløysing av Sogndal SV. Vedtak om samanslåing og nødvendig endring av vedtekter i tilknyting til dette vert gjort i samsvar med § 10 om vedtektsendring.